Държавен вестник, бр. 59, 2014 г., стр. 77

БРОЙ  59	
Д Ъ Р Ж А В Е Н  В Е С Т Н И К 	
СТР.  77  
и да е подобна защита и неотменимо се съ­
гласява (до максималната степен, допустима 
от българското законодателство, както може 
да бъде изменено впоследствие, или което и 
да е друго приложимо законодателство, както 
може да бъде изменено впоследствие) с всяко 
средство за правна защита срещу него, с нала­
гането на всяка обезпечителна мярка (с изклю­
чение – за случаите преди постановяване на 
съдебно решение – на мерки за обезпечаване 
на иск и на съдебни заповеди) или с резултата 
от всяко производство, включително, но не 
само с постановяването, изпълнението или 
принудителното изпълнение срещу всякакви 
активи, приходи или имущество на Емитента 
(независимо от предназначението му или очак­
ваното му предназначение), на всяко разпо­
реждане, определение или решение, издадено 
или постановено във връзка с каквото и да 
е Производство, при условие обаче че не се 
отказва от имунитета си по отношение на (i) 
настоящи и бъдещи „помещения на предста­
вителството“ съгласно Виенската конвенция 
за дипломатическите отношения от 1961 г., 
(ii) „консулски помещения“ съгласно Виен­
ската конвенция за консулските отношения 
от 1963 г., или (iii) военно имущество или 
активи или друго имущество или активи на 
Република България, свързани с отбраната.
Език
10.7. Настоящият Акт за поемане на за­
дължения ще бъде съставен на английски 
език и ще бъде преведен на български език 
за целите на приключването на Парламентар­
ните процедури. Версията на английски език 
следва да се ползва с приоритет в случай на 
противоречие. 
11. ИЗМЕНЕНИЯ
Договорът за фискално агентство съдържа 
разпоредби относно свикването на събрания 
на Облигационерите за обсъждане на въпро­
си, свързани с Облигациите, включително 
изменението на разпоредбите на настоящия 
Акт за поемане на задължения. Всяко такова 
изменение може да бъде оформено в допъл­
нително съгласие за поемане на ангажимент, 
след като бъде одобрено с Извънредно решение, 
и следва да се счита за обвързващо спрямо 
всички Титуляри на сметки.
СТРАНИЦА ЗА ПОДПИСИ
В ПОТВЪРЖДЕНИЕ на горното настоящи­
ят Акт за поемане на задължения се подписа 
от Емитента и се връчи на датата, посочена 
в началото
ИЗГОТВЕН като АКТ	
)
ЗА РЕПУБЛИКА БЪЛГАРИЯ	
)
от Петър Чобанов, Министър на финансите
4767
МИНИСТЕРСТВО
НА ВЪТРЕШНИТЕ РАБОТИ
ПРОТОКОЛ 
между Министерството на вътрешните ра­
боти на Република България и Министер­
ството на вътрешните работи на Чешката 
република за осъществяване на съвместни 
патрули за опазване на обществения ред и 
сигурност в курортите на територията на 
Република България по време на активния 
туристичес­ки сезон
(Одобрен с Решение на Министерския съвет 
по т. 16 от Протокол № 24 от заседанието 
на МС на 18 юни 2014 г. В сила от датата на 
подписването му – 19 юни 2014 г.)
Министерството на вътрешните работи на 
Република България и Министерството на 
вътрешните работи на Чешката република (на­
ричани по-нататък „Договарящите страни“), 
като се стремят да постигнат по-голяма 
ефективност на сътрудничеството си при 
опазването на обществения ред и сигурност 
в изпълнение на Споразумението между 
правителството на Република България и 
правителството на Чешката република за 
сътрудничество в борбата с престъпността и 
опазването на обществения ред и сигурност, 
подписано в Брюксел на 30 ноември 2009 г. 
(наричано по-нататък „Споразумението“), 
като отчитат, че Република България е по­
пулярна туристическа дестинация за чешките 
граждани, голяма част от които почиват през 
лятото на българското Южно Черноморие, 
като желаят в тази връзка да прилагат една 
от добрите практики на ниво ЕС в областта 
на вътрешните работи – създаването на съв­
местни патрули в курортните комплекси, в 
които има значителен брой туристи от дадена 
държава, с участието на полицейски служи­
тели на тази държава,
ръководени от убеждението, че осъщест­
вяването на съвместни патрули по време на 
активния туристически сезон би било изклю­
чително полезно, би улеснило комуникацията 
на чешките туристи с българските полицейски 
органи при необходимост и би допринесло за 
повишаването на сигурността, 
като се съобразяват с членове 17, 19, 20, 21, 
22 и 23 от Решение 2008/615/ПВР на Съвета от 
23 юни 2008 г. за засилване на трансграничното 
сътрудничество, по специално в борбата срещу 
тероризма и трансграничната престъпност, 
и чл. 17 от Решение 2008/616/ПВР на Съвета 
от 23 юни 2008 г. за изпълнение на Решение 
2008/615/ПВР относно засилването на транс­
граничното сътрудничество, по-специално в 
борбата срещу тероризма и трансграничната 
престъпност (наричани по-нататък „Решение 
2008/615/ПВР на Съвета“ и „Решение 2008/616/
ПВР на Съвета“),
и 
в съответствие с националното законода­
телство на държавите на Договарящите страни
се споразумяха за следното: